google/wiki40b huggingface dataset:
Επαρχία Γαλατίας

Η Επαρχία Γαλατίας ήταν διοικητική διαίρεση της Ρωμαϊκής αυτοκρατορίας και αργότερα της πρώιμης Ανατολικής Ρωμαϊκής αυτοκρατορίας στην Μικρά Ασία.
Ιδρύθηκε από τον πρώτο αυτοκράτορα, τον Οκταβιανό Αύγουστο, το 25 π.Χ, καλύπτοντας το μεγαλύτερο μέρος της ιστορικής περιοχής της Μικρασιατικής Γαλατίας, με πρωτεύουσα την Άγκυρα. Διατηρήθηκε ως τον 4ο αιώνα όταν και διασπάστηκε από τον Διοκλητιανό στις επαρχίες Γαλατίας πρώτης, Γαλατίας Σαλουταρίας, και εδάφη της ενσωματώθηκαν στις νέες Επαρχία Παφλαγονίας και Επαρχία Λυκαονίας. Διοικητικά ανήκε στη Διοίκηση Ποντικής και ο διοικητής της είχε τον τίτλο του κονσουλάριου.
Ολλανδική άμυνα

Ιστορία

Ο Αλσατός σκακιστής Ελίας Στέιν (1748–1812) που εγκαταστάθηκε στη Χάγη, συνέστησε την άμυνα αυτή ως την καλύτερη απάντηση στο 1.δ4 το 1789 στο βιβλίο του Nouvel essai sur le jeu des échecs, avec des réflexions militaires relatives à ce jeu.
Ο Ζίγκμπερτ Τάρρας απέρριψε το άνοιγμα ως αβάσιμο το 1931 στο έργο του The Game of Chess, με το επιχείρημα ότι τα λευκά μπορούν να απαντήσουν με το Γκαμπί Στώντον και έτσι έχουν το προβάδισμα μετά από 2.ε4 ζ:ε4 3.Ιγ3 Ιζ6 4.Αη5 γ6 5.ζ3! ε:ζ3.
Η Ολλανδική άμυνα σπανίζει σε παρτίδες υψηλού επιπέδου. Δεν υπήρξε ποτέ μια από τις κύριες γραμμές ενάντια στο 1.δ4, αν και στο παρελθόν αρκετοί κορυφαίοι σκακιστές, συμπεριλαμβανομένων των Αλεξάντερ Αλιέχιν, Μπεντ Λάρσεν, Πωλ Μόρφυ και Μιγκέλ Νάιντορφ, την έχουν χρησιμοποιήσει με επιτυχία. Οι καλύτερες στιγμές της ήταν ίσως το 1951, όταν ο παγκόσμιος πρωταθλητής Μιχαήλ Μποτβίνικ και ο διεκδικητής του τίτλου Ντέιβιντ Μπρονστάιν, την έπαιξαν κατά το Παγκόσμιο Πρωτάθλημα το 1951. Ανάμεσα στους σημερινούς κορυφαίους σκακιστές, ο μόνος επαγγελματίας που παραμένει συνεπής στο άνοιγμα αυτό είναι ο Χικάρου Νακαμούρα.

Θεωρία

Τα μαύρα με την κίνηση 1...ζ5 ποντάρουν σοβαρά στο να κατακτήσουν το τετράγωνο ε4 και να σχεδιάσουν μια επίθεση στην πτέρυγα του βασιλιά των λευκών κατά το μέσον του παιχνιδιού. Ωστόσο, η κίνηση αυτή αποδυναμώνει κάπως και τη δική τους πτέρυγα του βασιλιά, επιπλέον δεν συμβάλει καθόλου στην ανάπτυξη των μαύρων.
Τα λευκά κάνουν συχνότερα φιανκέτο με τον αξιωματικό του βασιλιά τους με η3 και Αη2. Τα μαύρα μερικές φορές κάνουν επίσης φιανκέτο με τον αξιωματικό του βασιλιά τους με ...η6 και ...Αη7 (Ολλανδική Λένινγκραντ), αλλά μπορεί αντ' αυτού να αναπτύξουν τον αξιωματικό τους με Αε7, δ6 (μετά από ...δ5), ή β4. Η τελευταία βαριάντα είναι πιο συχνή εάν τα λευκά παίξουν γ4 πριν από το ροκέ. Το παιχνίδι συχνά συνεχίζει με 2.η3 Ιζ6 3.Αη2 ε6 4.Ιζ3 (η 4.Ιθ3!? είναι επίσης δυνατή, με πρόθεση τις κινήσεις Ιζ4 και Ιδ3 για τον έλεγχο του τετραγώνου ε5 εάν τα μαύρα παίξουν την Βαριάντα Στόουνγουολ) 4...Αε7 5.0-0 0-0 6.γ4 και τώρα τα μαύρα επιλέγουν μεταξύ των κινήσεων 6...δ5 (η χαρακτηριστική κίνηση της Στόουνγουολ), ή 6...δ6 (Σύστημα Ίλιν-Ζενέφσκι, που είναι λιγότερο δημοφιλές σήμερα), ή 6...Ιε4!? (Βαριάντα Αλιέχιν) διατηρώντας τη δυνατότητα μετακίνησης ενός ή δύο τετραγώνων του πιονιού τους στη δ-στήλη.
Το ενδιαφέρον για τη βαριάντα Στόουνγουολ αναζωπυρώθηκε κατά τη δεκαετία του 1980 και του 1990, όταν οι κορυφαίοι γκρανμαίτρ Άρτουρ Γιουσούποφ, Σεργκέι Ντολμάτοφ, Νάιτζελ Σορτ και Σιμέν Αγκντεστάιν βοήθησαν στην ανάπτυξη του συστήματος, όπου τα μαύρα παίζουν νωρίτερα την κίνηση ...δ5 και τοποθετούν τον μαυροτετράγωνο αξιωματικό τους στο δ6. Αυτή η γραμμή, που ονομάζεται Μοντέρνα Στόουνγουολ, έχει παραμείνει πιο δημοφιλής από ό,τι το παραδοσιακό πρώιμο ...Αε7.
Η επιθετική δυναμική του ανοίγματος φαίνεται στην Αθάνατη Πολωνική παρτίδα, στην οποία ο Μιγκέλ Νάιντορφ, χρησιμοποιώντας τη βαριάντα Στόουνγουολ, θυσίασε όλα τα ήσσονος σημασίας κομμάτια του για να κερδίσει με ματ.
Τάσος Σχίζας (υδατοσφαιριστής)

Καριέρα

Ο Τάσος Σχίζας έκανε τα πρώτα του βήματα στο χώρο της υδατοσφαίρισης στον Ποσειδώνα Ιλισίων, στον οποίο παρέμεινε μέχρι το 1996, όταν και μεταπήδησε στον Εθνικό Πειραιώς. Στον Εθνικό παρέμεινε μέχρι το 2002, έχοντας καταφέρει να κατακτήσει προηγουμένως ένα Κύπελλο Ελλάδας (2000). 
Το καλοκαίρι του 2002, ο Τάσος Σχίζας μεταπήδησε στην έτερη ομάδα του Πειραιά, τον Ολυμπιακό. Στον Ολυμπιακό παραμένει μέχρι και σήμερα, έχοντας καταφέρει να κατακτήσει αρκετούς τίτλους τόσο σε εγχώριο, όσο και σε διεθνές επίπεδο. Συγκεκριμένα, έχει κατακτήσει μέχρι στιμής δέκα Πρωταθλήματα Ελλάδος (2003, 2004, 2005, 2007, 2008, 2009, 2010, 2011, 2013, 2014), δέκα Κύπελλα Ελλάδος (2003, 2004, 2006, 2007, 2008, 2009, 2010, 2011, 2013, 2014) καθώς και ένα Σούπερ Καπ Ευρώπης (2002).

Διεθνείς συμμετοχές

Ο Τάσος Σχίζας ήταν διεθνής με την Εθνική ομάδα υδατοσφαίρισης της Ελλάδος, με την οποία έχει πραγματοποιήσει δεκάδες συμμετοχές. Μεταξύ άλλων, έχει συμμετάσχει με την Εθνική Ελλάδος στο Παγκόσμιο Πρωτάθλημα του 2005, στο οποίο μάλιστα κατέκτησε το χάλκινο μετάλλιο.
The Battle Rages On...

The Battle Rages On... είναι ο τίτλος του τραγουδιού του χαρντ ροκ συγκροτήματος Deep Purple, το οποίο κυκλοφόρησε τον Ιούλιο του 1993 με τον ομώνυμο δίσκο και του οποίου αποτέλεσε το εναρκτήριο κομμάτι.

Σύνθεση

Το τραγούδι ξεκινάει με ριφ από την κιθάρα του Μπλάκμορ, του οποίου η ένταση μετριάζεται για να ξεκινήσουν τα φωνητικά του Ίαν Γκίλαν, με τους στίχους να περιγράφουν την ακρότητα της ψυχολογίας του ανθρώπου κατά την διάρκεια ενός πολέμου και την απουσία αιτίας για την πρόκληση θανάτου από ένα σημείο και έπειτα.

Ζωντανές ετκελέσεις

Το συγκεκριμένο κομμάτι συμπεριλήφθηκε στο set list των ζωντανών εμφανίσεων του συγκροτήματος κατά την περιοδεία για την προώθηση του άλμπουμ με τον Ρίτσι Μπλάκμορ στην κιθάρα, όπως και μετά την αποχώρηση του όταν και αντικαταστάθηκε από τον Τζο Σατριάνι. Οι Deep Purple συνέχισαν να το παίζουν ζωντανά κατά την μεξικάνικη περιοδεία τους το Νοέμβριο του 1994, στις πρώτες εμφανίσεις του Στηβ Μορς με το συγκρότημα, όπως και στις εμφανίσεις τους στην Φλόριντα τον Μάρτιο του 1995.
Το "The Battle Rages On..." επανήλθε στις ζωντανές τους εμφανίσεις το 2007 κατά την περιοδεία για την προώθηση του "Rapture of the Deep" και παρέμεινε μέχρι το 2009 για να επανέλθει στα τέλη του 2012 κατά την περιοδεία "The Songs That Built Rock". Το συγκρότημα συνέχισε να το βάζει στο set list του στις πρώτες συναυλίες της περιοδείας για την προώθηση του επιτυχημένου "Now What?!".
Γιας

Οι Γιας (ουγγρικά: jász) είναι εθνική μειονότητα που βρίσκεται στην Ουγγαρία από τον 13ο αιώνα. Οι Γιας προήλθσν από τους Οσσετούς της Σαρματίας. Οι Γιας ζουν κυρίως στην περιοχή γνωστή ως Γιάσαγκ, η οποία περιλαμβάνει το βορειοδυτικό τμήμα του νομού Γιας-Νάγκουκουν-Σόλνοκ.

Ιστορία

Οι Γιας ήταν νομαδική σαρματική (ή σκυθική) φυλή που εγκαταστάθηκε στο μεσαιωνικό Βασίλειο της Ουγγαρίας κατά τη διάρκεια του 13ου αιώνα και γενικά θεωρείται ότι προέρχονται από τους Οσσετούς και αρχικά μιλούσαν μια διάλεκτο της οσετικής γλώσσας.
ΚΣ Καστριότι Κρούγιας

Πρώιμη ιστορία

Η λέσχη ιδρύθηκε το 1926 ως η κύρια αθλητική λέσχη της Κρούγιας. Το 1949 η λέσχη διαλύθηκε. Δύο χρόνια αργότερα το 1951 η λέσχη μετονομάστηκε σε Πούνα Κρούγιας. Λίγα χρόνια αργότερα μετονομάστηκε σε Καστριότι Κρούγιας.
Λουτεολίνη

Η λουτεολίνη είναι φλαβονοειδές που ανήκει στην υποκατηγορία των φλαβονών. Έχει απομονωθεί ως φυσικό προϊόν από πολλά φυτά ενώ πιο συχνά απαντάται στα φύλλα.
Αίγα Σκοπέλου

Η αίγα Σκοπέλου είναι ελληνική φυλή κατσίκας. Πιθανολογείται ότι κατάγεται από αγριοκάτσικα από τα Γιούρα και άλλα ακατοίκητα νησιά των Σποράδων. Συγκαταλέγεται στις σπάνιες ελληνικές φυλές, καθώς το 2016 ο συνολικός πληθυσμός ανερχόταν σε 9.387 άτομα. Εκτρέφεται στη Σκόπελο, στην Αλόννησο, στη Σκιάθο και σε ορισμένα χωριά της Θεσσαλίας.

Μορφολογικά χαρακτηριστικά

Τα ζώα της φυλής χαρακτηρίζονται από απαλό και βραχύ τρίχωμα, ερυθρόφαιου χρωματισμού. Πρόκειται για μεγαλόσωμη σχετικά φυλή. Οι τράγοι μπορούν να φτάσουν σε βάρος τα 87 kg και σε ύψος τα 81 cm, ενώ οι αίγες τα 56 kg και 68 cm αντίστοιχα. Τα αυτιά τους είναι μικρά και τα πόδια τους κοντά και ισχυρά. Τα περισσότερα άτομα, είτε αρσενικά, είτε θηλυκά, φέρουν κέρατα.

Αποδόσεις

Η αίγα Σκοπέλου είναι ζώο υψηλών αποδόσεων, με τη γαλακτοπαραγωγή να κυμαίνεται στα 320 kg. Το μέσο διάστημα αρμέγματος είναι γύρω στις 190-203 ημέρες, αλλά μπορεί να φτάσει και τους εννέα μήνες. Η λιποπεριεκτικότητα είναι ιδιαίτερα υψηλή, συνήθως γύρω στο 5,6%, και η μέση περιεκτικότητα σε πρωτεΐνη είναι 4,6%. Τα θηλυκά γεννούν κατά μέσο όρο 1,4 έως 1,5 νεογνά ανά έτος.
Όσον αφορά την κρεοπαραγωγή, το σφάγιο θεωρείται καλής ποιότητας.
BBC Bangla

Μετάδοση

Ο σταθμός εκπέμπει από το Λονδίνο στα FM, στα AM (μεσαία κύματα) και στα HF (βραχέα κύματα) σε όλο τον κόσμο. Από το 2012, τα κεντρικά στούντιο του σταθμού βρίσκονται στο Ραδιομέγαρο στο Λονδίνο. Επίσης, ο σταθμός έχει στούντιο στις πόλεις Ντάκα, Καλκούτα και Δελχί.

Πρόγραμμα

Το πρόγραμμα του σταθμού περιέχει ενημερωτικές και αθλητικές εκπομπές. Επίσης ο σταθμός έχει ψυχαγωγικές εκπομπές. Πολλά προγράμματα του σταθμού είναι προτάσεις των ακροατών.
Οίκος των Μποζονιδών

Οι Μποζονίδες ήταν βασιλική δυναστεία της εποχής των Καρολιδών με γενάρχη τον Μπόζο τον Πρεσβύτερο. Πολλά μέλη της οικογένειας έγιναν κόμητες, μάργραβοι, βασιλείς των Φράγκων και επίσκοποι.
Ο εγγονός τού Μπόζο, ο Θεοβάλδος κόμης της Αρλ, είχε γιους τον Ούγο βασιλιά της Λομβαρδίας ("Ιταλίας") και τον Μπόζο Α΄ μάργραβο της Τοσκάνης. Ο πρώτος είχε τέκνα τον Λοθάριο Β΄ της Λομβαρδίας και τη Μπέρτα/Ευδοκία, σύζυγο του Ρωμανού Β΄ των Μακεδόνων Αυτοκράτορα των Ρωμαίων. Ο δεύτερος είχε εγγονό τον Μπόζο Β΄ κόμη της Προβηγκίας, του οποίου οι απόγονοι θα είναι η πρώτη δυναστεία της Προβηγκίας και από κόμητες θα γίνουν μαργράβοι. Ο τελευταίος του Οίκου απεβίωσε το 1094 και η Προβηγκία αποκτήθηκε με γάμο από τον Οίκο των Ρουέργκ, κομήτων της Τουλούζης.

Μπιβινίδες

Μάλλον η κόρη του Ριχίλδη παντρεύτηκε τον Μπιβίν, οπότε ο Οίκος των Μπιβινιδών συνδέεται με αγχιστεία με τους Μποζονίδες. Αν ο Μπιβίν ήταν αδελφός τού Μπόζο του Πρεσβύτερου, τότε ο Οίκος του αποτελεί κλάδο των Μποζονιδών. Η πρώτη εμφάνιση της δυναστείας έγινε στα μέσα του 9ου αιώνα από τον γιο του Μπιβίν, τον Μπόζο της Προβηγκίας, ο οποίος με την εύνοια του Καρόλου Β΄ του Φαλακρού της Φραγκίας & Λομβαρδίας διορίστηκε αντιβασιλιάς της Λομβαρδίας ("Ιταλίας") (875). Μετά τον θάνατο του γιου τού Καρόλου Β΄, του Λουδοβίκου Β΄ του Τραυλού της Δυτικής Φραγκίας (879), ο Μπόζο αρνήθηκε να αναγνωρίσει τους γιους του Λουδοβίκου Β΄, τους Καρλομάν Β΄ και Λουδοβίκο Γ΄ σαν βασιλείς της Δυτικής Φραγκίας και ανακήρυξε τον εαυτό του βασιλιά της Προβηγκίας με την βοήθεια της αριστοκρατίας. Την υπόλοιπη περίοδο της ζωής του ο Μπόζο προσπάθησε να υπερασπιστεί τους τίτλους του από τον Κάρολο Γ΄ τον Παχύ της Ανατολικής Φραγκίας· απεβίωσε το 887 και τον διαδέχτηκε ο γιος του Λουδοβίκος Γ΄ ο Τυφλός υπό την αντιβασιλεία  της μητέρας του Ερμενγάρδης, κόρης του Λουδοβίκου Β΄ του Νέου, βασ. της Λομβαρδίας.
Ο Λουδοβίκος υιοθετήθηκε από τον Κάρολο Γ΄ τον Παχύ και νομιμοποίησε τους βασιλικούς του τίτλους. Από τη θέση αυτή προσπάθησε να κληρονομήσει τους Καρολίδες συγγενείς του στον θρόνο της Φραγκίας και στον θρόνο της Λομβαρδίας ("Ιταλίας") το 900. Στέφθηκε στην Παβία και στην συνέχεια στην Ρώμη, αλλά δεν κατόρθωσε να διατηρηθεί στην εξουσία. Νυμφεύτηκε την Άννα των Μακεδόνων, κόρη του Λέοντος ΣΤ΄ Αυτοκράτορα των Ρωμαίων.
Ιούλιος Κωνστάντιος

Βιογραφία

Ο Ιούλιος Κωνστάντιος νυμφεύτηκε δυο φορές. Με την πρώτη του σύζυγο Γάλλα έκανε δύο γιους και μία κόρη. Ο μεγαλύτερος γιος του, το όνομα του οποίου δεν καταγράφεται, θανατώθηκε μαζί με τον πατέρα του το 337.  Ο δεύτερος γιος του Γάλλος  διορίστηκε Καίσαρας από τον εξάδελφό του Κωνστάντιου Β΄. Η κόρη του ήταν η πρώτη σύζυγος του Κωνστάντιου Β΄.
Μετά τον θάνατο της πρώτης συζύγου του, ο Ιούλιος Κωνστάντιος παντρεύτηκε μια Ελληνίδα , την Βασιλίνα, κόρη του διοικητή της Αιγύπτου Ιούλιου Ιουλιανού.
Η Βασιλίνα γέννησε τον τρίτο γιο του Ιούλιου Κωνστάντιου, τον Ιουλιανό τον Παραβάτη.
Μετά το θάνατο του Κωνσταντίνου Α΄, εκτελέστηκαν πολλοί άνδρες της δυναστείας του, ανάμεσα σε αυτούς και ο Ι. Κωνστάντιος (του οποίου η περιουσία κατασχέθηκε) και ο μεγαλύτερος γιος του, όμως οι δυο νεαρότεροι γιοι του επέζησαν.
Σέλφος

Γεωγραφία

Η Σέλφος βρίσκεται νότια της Ισλανδίας, στις όχθες του ποταμού Ολφουσά. Βρίσκεται νοτιοανατολικά της Χβεραγκέρδι και βορειοδυτικά του δήμου Φλοαρεπούρ.

Ονομασία

Η λέξη foss σημαίνει "καταρράκτης". Παρ'όλα αυτά δεν υπάρχουν καθόλου καταρράκτες στην κωμόπολη.

Δημογραφία

Η Σέλφος έχει πληθυσμό 6.512 κατοίκων (2011) με πυκνότητα 3.137 κατοίκων ανά km² (8.120 ανά τετρ. μίλι). Είναι η ένατη μεγαλύτερη πόλη της Ισλανδίας, μετά το Ρέικιαβικ, το Κοπαβογκούρ, το Χάφναρφιορδουρ, το Άκουρεϊρι, το Γκαρδαμπαίρ, το Μοσφελλσμπαίρ, το Κέφλαβικ και την Άκρανες.
Ανάκτορο του Φονταινεμπλώ

Ιστορία

Κτίστηκε από τον Φραγκίσκο Α΄ και τον Ερρίκο Β΄ στο σημείο που παλαιότερα βρίσκονταν μια κυνηγετική έπαυλη. Οι οικοδομικές εργασίες ξεκίνησαν το 1528. Είναι το πρώτο αναγεννησιακό κτίριο στην Γαλλία. Διαθέτει πέντε εσωτερικές αυλές, ένα παρεκκλήσι, πολυτελείς αίθουσες, και είναι διακοσμημένο με νωπογραφίες στους τοίχους και με γύψινα αρχιτεκτονικά διακοσμητικά ανάγλυφα. Ο διάκοσμος είναι έργο Ιταλών καλλιτεχνών του 1530 σε στυλ ιταλικού μανιερισμού. Ο Λουδοβίκος ΙΔ΄ το συμπλήρωσε με κήπους και παρτέρια σε στυλ μπαρόκ, ένα ποταμάκι και ένα πάρκο αναψυχής.
Κοίτασμα του Πρίνου

Το κοίτασμα του Πρίνου βρίσκεται βορείως της Θάσου ανάμεσα και ανάμεσα με την Κεραμωτή υπάρχουν κοιτάσματα πετρελαίου. Στις 6 Δεκεμβρίου 1971 πραγματοποιείται η πρωτη, μα άκαρπη, γεώτρηση. Την 1η Φεβρουαρίου 1974, η ερευνητική γεώτρηση «ΠΡΙΝΟΣ-1» ανακαλύπτει το κοίτασμα «ΠΡΙΝΟΣ» με δοκιμαστική ροή 2950 βαρέλια την ημέρα αργού πετρελαίου. Τα συνολικά αποδεδειγμένα αποθέματα του πετρελαϊκού πεδίου του Πρίνου είναι περίπου 90 εκατομμύρια βαρέλια (12 × 106 τόνοι) και η παραγωγή επικεντρώνεται σε 1.900 βαρέλια ημερησίως (300 m3 / d). Τον Αύγουστο του 1996, είχε βρεθεί το 1994, πραγματοποιείται ανάπτυξη του κοιτάσματος του. Αρχίζει η παραγωγή που καλύπτει το 20% περίπου της συνολικής παραγωγής αργού πετρελαίου. Τον Γενάρη του 2016 υπερδιπλασιάζεται η παραγωγή στα 3χιλ βαρέλια.
Ολυμπιόδωρος ο Νεότερος

Ζωή

Ο Ολυμπιόδωρος ήταν μαθητής του Αμμώνιου του Ερμεία στη φιλοσοφική σχολή της Αλεξάνδρειας, τον οποίο και διαδέχτηκε στην ηγεσία της σχολής μετά το θάνατο του Αμμώνιου το 520.
Φραντσέσκο Μουσόνι

Προφίλ

Γεννήθηκε στις 15 Μαΐου του 1971. Σπούδασε Νομικά στο πανεπιστήμιο της Μπολόνια. Εργάζεται ως δικηγόρος (avvocato e notaio). Το 2001 εξελέγη για πρώτη φορά μέλος στο Μέγα και Γενικό Συμβούλιο και παρέμεινε εκεί ως το 2006. Εξελέγη ξανά το Νοέμβριο του 2008.
Αστέρας Νέας Ραιδεστού

Ο Αστέρας Νέας Ραιδεστού είναι ελληνικό αθλητικό σωματείο που δραστηριοποιείται στην Νέα Ραιδεστό του δήμου Θέρμης.Η ομάδα ιδρύθηκε το 1954 και αγωνίζεται στην Β' Ερασιτεχνική της Ε.Π.Σ. Μακεδονίας.Τα χρώματα της ομάδας είναι κόκκινο και άσπρο.Έδρα της είναι το δημοτικό γήπεδο Νέας Ραιδεστού που έχει φυσικό χλοοτάπητα και είναι χωρητικότητας 50 θέσεων.
Παναγιώτης Τουμαζής

Βιογραφικά στοιχεία

Ο Παναγιώτης Τουμαζής γεννήθηκε στον Άγιος Μέμνωνα στις 3 Ιουνίου 2005. Ομιλούσε, πέρα από την ελληνική, την αγγλική και τη γαλλική γλώσσα. Σπούδασε πολιτική μηχανική στο Εθνικό Μετσόβειο Πολυτεχνείο. Ήταν διευθυντής οικοδομικής επιχείρησης.
Ήταν νυμφευμένος και πατέρας δύο παιδιών. Απεβίωσε το 2005.

Πολιτική διαδρομή

Εκλέχτηκε βουλευτής στις βουλευτικές εκλογές του 1960 στην Εκλογική Περιφέρειας Αμμοχώστου με το Πατριωτικό Μέτωπο για την περίοδο 1960-1970. Μετά τη διάλυση του Πατριωτικού Μετώπου το 1969 εντάχθηκε στην κοινοβουλευτική ομάδα του Ενιαίου Κόμματος. Ως βουλευτής, ήταν πρόεδρος της Κοινοβουλευτικής Επιτροπής Προϋπολογισμού.
Την 1 Ιουλίου 1970 διορίστηκε πουργός Γεωργίας και Φυσικών Πόρων στην Κυβέρνηση Αρχιεπισκόπου Μακαρίου Γ΄, θέση στην οποία παρέμεινε έως τις 15 Ιουνίου 1972.

Άλλες δραστηριότητες

Διετέλεσε μέλος του διοικητικού συμβουλίου του αθλητικού σωματείου Ανόρθωση Αμμοχώστου. Επιπλέον, ήταν ιδρυτής και πρώτος πρόεδρος του Οργανισμού Ανάπτυξης και Προόδου Αμμοχώστου.
Χένρι Ντέιβιντ Θόρω

Η ζωή του

Ήταν το τρίτο παιδί ενός μικρο-επιχειρηματία. Φοίτησε στην Ακαδημία Κόνκορντ και συνέχισε τις σπουδές του στο Χάρβαρντ, όπου είχε καθηγητή τον Έμερσον, από τον οποίο επηρεάστηκε σε μεγάλο βαθμό. Προσχώρησε στον υπερβατικό ιδεαλισμό, αλλά ήταν τελείως αντίθετος με τους Γερμανούς ιδρυτές του. Έτσι θεμελίωσε τη δική του φιλοσοφία σε θεωρία και πράξη. Υπήρξε από τους πιο πρωτότυπους Αμερικανούς συγγραφείς και ποιητές της εποχής του.
Κωνσταντίνος Σκαρλάτος

Βιογραφία

Ο Σκαρλάτος ήταν στρατιωτικός και συγκεκριμένα υπολοχαγός του πυροβολικού κι έφτασε μέχρι το βαθμό του στρατηγού, ήταν αθλητής της Πανελλήνιας Σκοπευτικής Εταιρείας κι πήρε μέρος σε δύο ολυμπιάδες στην σκοποβολή. Στην Μεσολυμπιάδα του 1906 ήταν χρυσός ολυμπιονίκης στη βολή με πιστόλι από απόσταση 30 μέτρων με παράγγελμα. Στους Ολυμπιακούς αγώνες του 1912 στην Στοκχόλμη ήταν 5ος στη βολή με περίστροφο από 50 μέτρα.
Χριστιανική Αδελφότητα Νέων Αθηνών

Τμήμα καλαθοσφαίρισης ανδρών

Το τμήμα καλαθοσφαίρισης ανδρών της ΧΑΝ Αθηνών, στο παρελθόν μετείχε στο πρωτάθλημα καλαθοσφαίρισης Αθηνών, το οποίο την ίδια περίοδο οδηγούσε στο Πανελλήνιο Πρωτάθλημα, ως ένα είδος προκριματικής φάσης. Την περίοδο 1927-1928 αγωνίστηκε στον Α΄ Όμιλο χωρίς ιδιαίτερη επιτυχία. Την περίοδο 1928-1929 μετείχε στο Β΄ Όμιλο του πρωταθλήματος, πετυχαίνοντας την πρόκριση στα ημιτελικά, όπου αποκλείστηκε τελικά από τη Νήαρ Ηστ. Εν συνεχεία επρόκειτο να μετέχει σε αγώνα διαβάθμισης εναντίον του Εθνικού ΓΣ, όμως ο τελευταίος παραιτήθηκε υπέρ της ΧΑΝ, η οποία κατέλαβε την 3η θέση.
Δίλακκο Ιωαννίνων

Γεωγραφία - Ιστορία

Το Δίλακκο βρίσκεται  ανατολικά του Άραχθου ποταμού και εντός του Εθνικού Πάρκου της Πίνδου. Είναι κτισμένο επάνω στην επαρχιακή οδό Μετσόβου - Κήπων ανάμεσα στο Ελατοχώρι και Φλαμπουράρι. Απέχει 62 χλμ Β.-ΒΔ. της πόλης των Ιωαννίνων, 38 χλμ. ΒΑ. από το Μέτσοβο και 2 χλμ. από το Ελατοχώρι. Μέσα από το χωριό περνάει ο χείμαρρος Λάκκας Γκούρας που μετά από λίγο καταλήγει στον ποταμό Βάρδα. Σύμφωνα με τον Δημήτρη Λιθοξόου, αναφέρεται μεταξύ  των βλάχικων χωριών της περιοχής Ζαγορίτικου. Παλιά ονομαζόταν Σέσσα, Σέσο αλλά και Σέσι. Αναγνωρίστηκε ως οικισμός το 1928 με το όνομα Σέσσα, το 1961 διορθώθηκε σε Σέσο και το 1963 μετονομάστηκε σε Δίλακκον. Σύμφωνα με το σχέδιο Καλλικράτης μαζί με το Ελατοχώρι αποτελεί τη τοπική κοινότητα Ελατοχωρίου που ανήκει στη δημοτική ενότητα Ανατολικού Ζαγορίου του Δήμου Ζαγορίου και σύμφωνα με την απογραφή 2011 έχει πληθυσμό 19 κατοίκους.
Πάμελα Πράτι

Βιογραφία

Η Πάμελα Πράτι  γεννήθηκε στο Οζιέρι της επαρχίας του 
Σασάρι, που βρίσκεται στη βόρεια Σαρδηνία.

Καριέρα

Μετακόμισε στη  Ρώμη στα τέλη της εφηβείας της, όπου εργάστηκε  ως μοντέλο και  έκανε μια σύντομη εμφάνιση στην τηλεόραση στο σόου "La Sberla" το 1976. 
Η Πράτι προσέλκυσε μεγάλη δημοσιότητα όταν εμφανίστηκε στο εξώφυλλο του άλμπουμ του  τραγουδιστή Αντριάνο Τσελεντάνο "Un po ' Artista un po 'no" το 1980. Την ίδια χρονιά έκανε το ντεμπούτο της στην πρώτη της ταινία La moglie  in bianco ... L'amante al pepe, μια ερωτική  κωμωδία στην οποία είχε πρωταγωνιστικό ρόλο.
Ακολούθησαν και άλλες ταινίες και εν τω μεταξύ η Πράτι άρχισε να σπουδάζει χορό και τραγούδι. Σύντομα προσχώρησε στην εταιρεία Bagaglino, η οποία παρήγαγε ποικιλία τηλεοπτικών σόου. Έπειτα άρχισε να εμφανίζεται τακτικά στην τηλεόραση ως καλεσμένη και οικοδέσποινα, ενώ συνέχισε να ασχολείται με ταινίες και τηλεοπτικές σειρές. Έχει επίσης σκηνοθετήσει και κάποιες θεατρικές παραστάσεις.
Η Πάμελα Πράτι  συμμετείχε σε τρεις διαγωνισμούς ομορφιάς το 1983, στους οποίους συμπεριελαμβάνονται η Miss Italia, η Miss Sardegnia και η  Miss Universe.
Κοιλάδα Μ'Ζαμπ

Αρχιτεκτονική

Υπάρχουν πέντε "περιτειχισμένα χωριά" (ξουρ) που βρίσκονται σε βραχώδεις εκτάσεις κατά μήκος της Κοιλάδας Μ'Ζάμπ και είναι συλλογικά γνωστά ως η Πεντάπολη. Με την προσθήκη δύο νέων οικισμών, των Μπεριάνε και Ελ Γκερράρα, ολοκληρώθηκε η σύγχρονη Επτάπολη.
Ο συνδυασμός του λειτουργικού πουρισμού της πίστης Ιμπάντι με τον οασικό τρόπο ζωή οδήγησε σε μια αυστηρή οργάνωση της γης και του χώρου. Κάθε ακρόπολη έχει οχυροειδές τζαμί, του οποίου ο μιναρές χρησίμευε ως παρατηρητήριο. Σε ομόκεντρους κύκλους γύρω από το τζαμί κατασκευάστηκαν σπίτια κανονικού μεγέθους και τύπου. Η αρχιτεκτονική των οικισμών του Μ'Ζάμπ προοριζόταν για ισότιμη κοινοτική διαβίωση, με σεβασμό στην ιδιωτική ζωή των οικογενειών. Το στυλ των κτισμάτων είναι Λιβυανού-Φοινικικού τύπου, πιο συγκεκριμένα είναι στυλ Μπέρμπερ που βρίσκεται σε αρκετά μέρη της Σαχάρας.
Η Κοιλάδα Μ'Ζάμπ καταχωρήθηκε ως Μνημείο Παγκόσμιας Κληρονομιάς του unesco το 1982, ως ακέραιο παράδειγμα παραδοσιακού ανθρώπινου οικότοπου τέλεια προσαρμοσμένου στο περιβάλλον.
Πισσούρι

Τοποθεσία

Το Πισσούρι βρίσκεται τοποθετημένο 34 χιλιόμετρα δυτικά της Λεμεσού και 34 χιλιόμετρα νοτιοανατολικά της Πάφου. Είναι κτισμένο σε υψόμετρο 215 μέτρων πάνω από την επιφάνεια της θάλασσας. Στα δυτικά συνορεύει με τα Κούκλια και την Αλέκτορα, στα βόρεια με την Πλατανίστεια και στα ανατολικά με την Αυδήμου. Η νότια πλευρά της διοικητικής του έκτασης είναι παραθαλάσσια, η οποία έχει αναπτυχθεί τουριστικά.

Φυσικό περιβάλλον

Η καλλιεγήσιμη έκταση του χωριού περιλαμβάνει κυρίως σταφύλια ποικιλίας Σουλτανίνα που παράγονται κυρίως στην κοιλάδα που επεκτείνεται μέχρι τον κόλπο Πισσουρίου. Επίσης καλλιεργούνται ελιές, χαρουπιές και λίγες αμυγδαλιές.

Ιστορία

Το Πισσούρι υπήρχε από τη βυζαντινή εποχή. 
Στα μεσαιωνικά χρόνια ήταν ένα μικρό λιμάνι από το οποίο εξάγονταν χαρούπια. Έχουν διατηρηθεί μόνο λιθόκτιστες αποθήκες χαρουπιών, οι οποίες έχουν μετατραπεί σε εστιατόρια και κατοικίες. Επιπλέον, σύμφωνα με τον Φλώριο Βουστρώνιο, μεταξύ 1383 και 1385 το χωριό ήταν φέουδο του Τζοάν ντε Λουζινιάν. Μεταξύ 1464 και 1468 άνηκε στον Σορ ντε Ναβές.
Venom '96

Λίστα Τραγουδιών

1. Seven Gates of Hell (Dunn, Lant) - 5:03

2. Welcome to Hell (Bray, Dunn, Lant) - 3:46

3. In Nomine Satanas (Bray, Dunn, Lant) - 3:46

4. Black Metal (Bray, Dunn, Lant) - 3:23

5. The Evil One (Bray, Dunn, Lant) - 1:57
Γκρουπ Σπορτίφ Κονσολά

Ιστορία

Η Γκρουπ Σπορτίφ Κονσολά ιδρύθηκε το 1964 και μετρά σήμερα 350 εργαζόμενους. Το 1983, ο Ζαν-Λυκ Μενγκαλόν γίνεται πρόεδρος της ομάδας, παραμένοντας σε αυτή την θέση μέχρι και σήμερα. Με το τέλος της σεζόν 2010-2011 που της αποφέρει μια δεύτερη θέση στη γενική κατάταξη, η ΓΣ Κονσολά προβιβάζεται για πρώτη φορά στην ιστορία της στο Ερασιτεχνικό Πρωτάθλημα Γαλλίας (CFA).

Γήπεδο

Η ΓΣ Κονσολά δίνει τους εντός έδρας αγώνες της στο Σταντ ντε Λα Μαρτίν, το οποίο βρίσκεται στο Chemin de la Martine, στο 15ο Δημοτικό Διαμέρισμα της Μασσαλίας. Το συγκεκριμένο γήπεδο διαθέτει χορτάρι.
Επαρχία Σούσα (αυτόνομη περιφέρεια του Ναγκόρνο-Καραμπάχ)

Η Επαρχία Σούσα ήταν μια από τις πέντε επαρχίες της πρώην αυτόνομης περιφέρειας του Ναγκόρνο-Καραμπάχ, της σοβιετικής Σοσιαλιστικής Δημοκρατίας του Αζερμπαϊτζάν. Σήμερα, η ομώνυμη επαρχία Σούσα είναι υπό τον έλεγχο της δημοκρατίας του Ναγκόρνο-Καραμπάχ.
Σαρίτα, είσαι η ζωή μου

Υπόθεση

Ο Χουάν Κεσάδα είναι πρώην οδηγός της Φόρμουλα 1 και διαχειρίζεται με επιτυχία την οικογενειακή επιχείρηση του. Είναι ένα πρόσωπο πολύ ευαίσθητο και οικείο, αλλά μετά από το θάνατο των γονιών του και της συζύγου του αισθάνεται ένα κενό που δεν μπορεί να καλυφθεί ούτε από τη φίλη του Λουσία αλλά ούτε και από τα ξαδέρφια Μιγκέλ και Ντέπι. 
Μετά από ένα μεγάλο χρονικό διάστημα στο εξωτερικό, έρχεται πίσω και στην αίθουσα της εταιρείας του, συναντά ένα κορίτσι από ένα κόσμο εντελώς διαφορετικό. Η Σαρίτα ή "Μαϊμού" είναι μπόξερ που λόγω ενός τραυματισμού στο χέρι ψάχνει για δουλειά. Ζει με την πολύχρονη σχέση της, τον φίλο της Κίκε και τη μητέρα του Ντάλμα αλλά κάνει όνειρα για μια μεγάλη καριέρα στην πυγμαχία και η συνάντηση της με τον Χουάν φέρνει τα πάνω- κάτω. 
Ο Χουάν της προσφέρει την δουλειά και έτσι ξεκινούν τα προβλήματα, διότι ενώ Σαρίτα προσπαθεί να κρατήσει το μυστικό της ο Κίκε της λέει να πει την αλήθεια, ότι είναι μποξέρ. Ενώ ο Χουάν προσπαθεί να πείσει τη φίλη του Λουσία ότι δεν υπάρχει κάτι ανάμεσα σε αυτόν και Σαρίτα, αυτοί δεν μπορούν να κρατήσουν το μυστικό, ότι υπάρχει αγάπη ανάμεσά τους.